Filomena Kadored

Filomena Kadored, Philomène Cadoret en ti-kêr, a oa ur varzhez hag ur romantourez vrezhonek, ha kemenerez diouzh he micher. Ganet e oa bet e Bonen d'ar 24 a viz Gouere 1892 ha marvet e Rostrenenn d'ar 4 a viz Meurzh 1923.

Buhez
Ganet e oa bet en ur familh kemenerien tre kichen Rostrenenn. Brav e teuas ganti ar santifikad d'an oad a zaouzek vloaz. Chom a reas er gêr evit deskiñ ar vicher gwriat. Er c'hatekiz he doa desket lenn ha skrivañ brezhoneg.

E 1909, hag hi oadet a 17 vloaz, e pakas ar priz kentañ e kenstrivadeg Kevredigezh Vroadel Breizh (Union Régionaliste Bretonne, URB), hag un diplom er bloaz war-lerc'h, eil Priz ar varzhoniezh er Bleun Brug e 1911, hag adarre ar priz kentañ gant an URB e 1912.

Kenlabourat a reas gant ar c'helaouennoù Kroaz ar Vretoned hag Arvorig dreist-holl, met brudet-kaer e voe gant he levr Mouez Meneou Kerne deuet er-maez e 1912, bloavezh hec'h ugent vloaz.

Pa darzhas ar Brezel-bed kentañ e 1914 n'edo mui en he bleud da skrivañ. Dimeziñ a reas da Joseph Le Velly (1887-1919) eus Groñvel, he filhor brezel, pa zistroas hennezh eus an talbenn goude bout bet gwall c'hloazet e 1915 ; e 1919 e varvas ar soudard diwar e c'hloazadenn. O merc'h Tereza a voe ganet daou viz goude marv he zad.

Gant an drouk-skevent ez eas Filomena Kadored da Anaon e 1923. Daouzek devezh war-lerc'h e varvas he merc'h d'he zro.

Oberennoù
Ur varzhez dispar e oa Filomena Kadored, awenet gant ar garantez evit he bro, he yezh hag e relijion gristenDiv ganaouenn gant F. Kadored o deus bet un imprimatur digant eskopti Sant-Brieg : Itron Varia ar Porjou hag Itron Varia Gaoudin, o-div en teskad Mouez Meneou Kerne. — an teir elfenn-se o vezañ stag-start an eil re ouzh ar re all.

Un gonterez eus an dibab e oa ivez, leun a fent evel m'en diskouez troioù-kamm Yan ar Burzudou (1912) hag ar pezh-c'hoari An heritourez (1912 ivez).

Yezh Kerne-Uhel e oa he brezhoneg bev ha pinvidik, hogen ne oa ket estren d'he amezien : gwenedeg ha kerneveg a lenner gant plijadur vras en he Disput etre ar Gwenedour hag ar C’hernevad (1912 c'hoazh).

Siwazh ! Garv eo bet he doue daoust d'he fedennoù c'hwek, pa voe sammet ar gemenerez gant an Ankoù en he 31 bloavezh ; ur c'holl bras-meurbet evit al lennegezh vrezhonek e voe ar gwalldaol-se.

Barzhonegoù ha kanaouennoù
1911 : Drouizez an Arvorik, e Kroaz ar Vretoned.
1912 : Mouez Meneou Kerne, levr 45 oberenn ennañ, Montroulez • Trouz ar meziou, e Kroaz ar Vretoned.
1913 : Trouz ar meziou, en Arvorig • Bloavez mat, e Kroaz ar Vretoned • Dêrou mad ar Mabig Jezuz, en Arvorig • Son an neerez, e Kroaz ar Vretoned • Sôn ar Pôtr Saout, en Arvorig • Ar flouren, e Kroaz ar Vretoned • Ar falc’herien, en ArvorigAdembannet e 1927 e niverenn 9 Breiz Nnn 9, 1927 •  • 'Son ar vatez vihan, e Kroaz ar Vretoned.
1914 : Ma zelen, e Kroaz ar Vretoned • Bluennig a genganv, e Kroaz ar Vretoned • Ma biniou !, en Arvorig • Klemmou an divroet, e Kroaz ar Vretoned • Son ar voualc’hig, en Arvorig • Paour kêz Yannig, e Kroaz ar Vretoned • Da zoudarded Breiz, e Kroaz ar Vretoned • Tolen eured, en Arvorig • D’ar Mabig Jezuz (Noz Nedeleg 1914), e Kroaz ar Vretoned.
1915 : *War ar plouz (e koun noz Nedeleg), e Kroaz ar Vretoned • Hunvre Gwilherm, e Kroaz ar Vretoned • Lizer soudard ha Respont Anna, e Kroaz ar Vretoned • Ar bizou brezel, e Kroaz ar Vretoned • Bugale Breiz !, e Kroaz ar Vretoned.
1916 : Kimiad, e Kroaz ar Vretoned • Da « Dereza ar Mabig Jezuz » bokedig a zoujans !, e Kroaz ar Vretoned • Hunvre ar barz, e Kroaz ar Vretoned • Devez a spi, e Kroaz ar Vretoned • Dre ar zerr-noz, e Kroaz ar Vretoned • Soudard Breiz, e Kroaz ar Vretoned • Kousk, Mabig Jezuz !, e Kroaz ar Vretoned.
1917 : Klemmou ar prizoniet, e Kroaz ar Vretoned • Peden Boneniz d’ho Fatronez Itron Varia ar Porzou, e Kroaz ar Vretoned.
1919 : Luskellerez, e Kroaz ar Vretoned
1927 (dalif) : Eun dennadeg pato, e Breiz niverenn 1.
Danevelloù, kontadennoù, pennadoù ha c’hoariva
1910 : Endro d’eur gazeten, e Kroaz ar Vretoned • Ar barz prodig, e Kroaz ar Vretoned.
1911 : Pardon ma farouz, e Kroaz ar Vretoned • Goude ar gouel, e Kroaz ar Vretoned • Bec’h d’ar zoniou brezonek, e Kroaz ar Vretoned
1912 : Yan ar Burzudou, e Kroaz ar VretonedAdembannet e Gwalarn niverenn 63, C’hwevrer 1934 • An heritourez – Pez c’hoari en eun arvest evit merc’hed, e Kroaz ar Vretoned] • E c’hell bezan tud ken fall war an douar ! , e Kroaz ar Vretoned] • Pardon sant Klaud, e Kroaz ar Vretoned • Pardon Itron-Varia Wir-Zikour, Gwengamp, e Kroaz ar Vretoned • Barikennad arc’hant ar Poull-Lestrek, e Kroaz ar Vretoned • Job ar Spontik, e Kroaz ar Vretoned.
1913 : Lilien ar c’halvar, e Kroaz ar Vretoned • Kovezion Erwanig, en Arvorig • Foar-Bod, e Kroaz ar Vretoned.
1913-1914 : Bleuniou a garante, e  Kroaz ar VretonedAdbembannet e Gwalarn, niverenn 59, Here 1933..
1914 : Yun ar c’hemener, e Kroaz ar Vretoned • An diou vamm-goz, e Kroaz ar Vretoned • Bagig an anaon, e Kroaz ar Vretoned • Eur boked bleun-brug, e Kroaz ar Vretoned.
1916 : An daou gristen, e Kroaz ar Vretoned.
Levrlennadur
  Cadoret, Claude Aimé-Marie. Héritage, 1916-1918 : Marie-Philomène Cadoret. Molan : Les Éditions de la Com'Édit • L'encre de Bretagne
 Favereau, Francis. Lennegezh ar brezhoneg en XXved kantved. Montroulez : Skol Vreizh, 2002, pp 95-109 
  Simon, Michel. Filomena Cadoret, une voix oubliée. Karaez : Centre génalogique et historique du Poher, 2021 • Dastum
  Simon, Michel. Filomena Cadoret, une plume passionnée, 2021 • Dastum
Raoul,Lukian. Geriadur ar skrivagnerien ha yezhourien. Brest: Al Liamm, 1992, p. 51 

Liammoù diavaez

Abgrall, Yvon. 
Rouz, Bernez. 

Notennoù

Rummad:Ganedigezhioù 1892
Rummad:Marvioù 1923
Rummad:Skrivagnerezed brezhonek
Rummad:Barzhezed brezhonek